1. देशातील मृतांची संख्या जुलै महिन्यात 18 हजारापर्यंत जाण्याची शक्यता, साथरोग तज्ज्ञ संस्थेचा अहवाल

 भारतात जुलै महिन्यात कोरोना व्हायरसचा प्रसार शिगेला पोहोचू शकतो. या काळात देशातील एकूण मृत्यूंची संख्या 18 हजारापर्यंत जाऊ शकते, असा अंदाज साथरोग व सार्वजनिक आरोग्य तज्ञ तसंच सेंटर फॉर कंट्रोल ऑफ क्रोनिक  कंडिशन्स या संस्थेचे संचालक प्रा. डी. प्रभाकरन यांनी वर्तवला आहे. प्रभाकरन हे लंडन स्कूल ऑफ हायजिन अँड ट्रॉपिकल मेडिसिन या संस्थेतही प्राध्यापक आहेत. ही बातमी लोकसत्ताने दिली आहे.

देशात कोरोनाची साथ चढत्या क्रमाने पुढे जात आहे. जुलै महिन्यात कोरोनाची स्थिती शिखरावस्थेत राहील. त्यावेळी भारतात कोरोना व्हायरसमुळे मृत्यूमुखी पडलेल्यांची एकूण संख्या 18 हजारापर्यंत असू शकते. 

सध्या वेगवेगळे सांख्यिकी मॉडेल वापरून अहवाल सादर करण्यात येत आहेत. त्यावरून हा निष्कर्ष काढण्यात आला आहे. जुलै महिन्यात देशातील कोरोनाबाधितांची संख्या 4 ते 6 लाख राहील. त्यात मृत्यूदर 3 टक्के राहील. त्यामुळे अंदाजे 12 ते 18 हजारापर्यंत मृत्यू होऊ शकतात, असं प्रभाकरन म्हणाले.

 2. मुंबईतील हॉटेल फॉर्च्यूनमध्ये आग, 25 डॉक्टरांना वाचवण्यात यश

 मुंबईतील धोबी तलाव भागात मेट्रो चित्रपटगृहाजवळ हॉटेल फॉर्च्युनमध्ये बुधवारी आगीची घटना घडली. हॉटेलच्या दुसऱ्या आणि चौथ्या मजल्यावर आगीचा भडका उडाला होता. या हॉटेलमध्ये डॉक्टर्स वास्तव्याला असल्याने एकच खळबळ उडाली होती.









आगीची माहिती मिळताच अग्निशमन दल तातडीने घटनास्थळी दाखल झाले. बचावकार्य सुरू करून काही वेळातच सुमारे 25 डॉक्टरांना सुरक्षितपणे बाहेर काढण्यात आल्याची माहिती मिळाली आहे. चौथ्या मजल्यावर अडकलेल्या डॉक्टर्सना बाहेर काढण्यासाठी शिडीचा वापर करण्यात आला.

अग्निशमन दलाचे 5 बंब आणि 4 जंबो टँकर यांच्या मदतीने आग आटोक्यात आणण्याचे प्रयत्न रात्री उशिरापर्यंत सुरू होते. ही बातमी महाराष्ट्र टाईम्सने दिली आहे.

3 . कोव्हिडने मृत्यू झाल्याच्या अफवेमुळे मृतदेह कचरा गाडीतून नेण्याची वेळ

 कोरोना व्हायरसची लागण होऊन मृत्यू झाल्याच्या अफवेमुळे एका तरुणाचा मृतदेह चक्क कचरा गाडीतून नेऊन अंत्यसंस्कार करण्यात आल्याची माहिती समोर आली आहे. सांगली जिल्ह्यातील जत तालुक्यात ही घटना घडल्याबाबतची बातमी एबीपी माझाने दिली आहे.

या तरुणाचा सोमवारी (25 मे) रात्री मृत्यू झाला होता. तो रायगड जिल्ह्यातून हा तरुण... \n\nवरील लेखासाठी मला एक चांगले शीर्षक द्या.
कोरोना : मृतांची संख्या जुलै महिन्यात 18 हजारापर्यंत जाण्याची शक्यता #5मोठ्या बातम्या